# 

# Vorwort

Ich bin der Meinung, es sei an der Zeit, von unseren Vätern und Müttern im Glauben zu lernen, was und wie sie geglaubt haben. Viel Wissen ist im Laufe der Jahrhunderte verloren gegangen, und dafür ist manche Torheit ins Christentum eingeflossen.

Deshalb gibt es die Glaubensstimme, und deshalb gibt es auch die Bücher, die Ihr hier herunterladen könnt. Manche Autoren sind Euch sicher bekannt, andere eher weniger.

Ich stimme nicht mit allem überein, was die hier veröffentlichten Autoren geschrieben haben – doch möchte ich meine Erkenntnis auch nicht absolut setzen. Darum habe ich auch Schriften veröffentlicht, die meiner Erkenntnis widersprechen, so weit es sich nicht um klare Irrlehren geht.

Die hier veröffentlichten Texte sind zum Teil von mir sprachlich (jedoch nicht inhaltlich) überarbeitet – doch sie sind nicht mein Eigentum. Daher dürft Ihr sie in jeder Euch gefallenden Art nutzen – sei es durch Veröffentlichung im Internet, in Zeitungen, in Büchern. Ein Belegexemplar oder ein Link wären schön, sind jedoch keine Bedingung.

Gruß & Segen,

Andreas

# Alber, Erasmus - Auslegung des Vaterunser

Eyn kurtze auslegung des Vater vnsers/ nach der Predigt/ Erasmi Alberi D.

Item ein Gebet der Armen Christenheit in dieser not/ durch M. Johannem Brentium gemacht.

Iohannis 5.  
Die Welt kan euch nicht hassen/ Mich aber hasset sie/ denn ich zeuge von jhr/ das jhre wercke böse seind.

Iohannis 17.  
Vater/ ich hab jhnen gegeben dein Wort/ vnd die welt hasset sie/ denn sie seind nicht von der welt/ wie dann auch ich nicht von der welt bin. Bewar sie für dem übel/ vnd heylige sie in deiner warheyt. Deyn Wort ist die warheit.

Anno M.D.XLIX.

## Paraphra SIS ORATIONIS DOMINICAE

LIebe Freunde/ weil wir bey einander versamlet sind im Namen des HErrn/ vnd sein heiliges Wort gehört haben/ so last vns dem Himmelischen Vater/ für den tewern schatz seines Worts dancken/ vnd aufs befehl vnsers Lieben Herrn Christi/ seinen Namen mit einander anruffcn.

1. So bitten wir dich/ Barmhertziger Vater/ zum ersten/ vmb die Herrliigkeit deynes Euangelij/ das du vns dasselb/ vmb vnser Sünde vnd vndanckbarkeyt willen/ nicht widder nehmest/ Sonder gnade gebest/ daswir deyn Wort je lenger je lieber gewinnen. Erbarm dich auch der armen leute/ So vnter dem Bapst/ Türcken/ vnd Rotten/ wie die Kinder von ISrael/ vnter dem Tyrannen Pharao/ gefangen/ vnd mit falscher lere geplaget werden/ Hilff jhnen auch/ lieber Vater/ das sie mit vns/ deinen Namen heiligen mögen. Stoffe aus deyner Kirchen/ die flasche lerer/ vnd verfluchte Bischoffe/ die verwegene übeltheter (Psal. 59.) vnd vnuerschempte lügener/ So die erkandte warheit lesterrn/ vnnd mutwilliglich verfolgen. Ir lere ist eitel sünde/ vnd verharren/ in jrer hoffart/ vnd Predigen eitel fluchen vnnd widdersprechen/ Vertilge sie on alle gnade/ vertilge sie/ das sie nichts sein (Psal. 59) Vnnd setz trewe Hirten an jhre stadt.

Ah lieber Vater/ die erndte istgros/ vnd der Erbeiter wenig/ vnd werden darzu der selben viel veriagt/ Du Herre der Erndten woltest erbeyter aussenden inn deyne Erndten. Bekere die Feinde deines Namens/ da noch hoffnnung ist/ das sie mögen bekert werden. Bringe auch widderumb zu der bekentnis deines Worts/ die zu desselben verleugnung gezwungen sind/ vnnd sich dem Grewel der verwüstung (Daniel: 12. Welchen sie Interim ab interitu nennen/ quia Diabolus est mendax & homicida.) vnterworffen haben.

2. Lasse DEIN Reich zu vns kummen/ vnd behüt vns für des Teuffels bosheit vnd wüterey. zurstöre des Bapste/ Mahomets/ vnd aller Ketzer Regiment/ dadurch die Kirchen verwüst/ vnd die ehre deines Namens verlestert wirt. Regiere du vnsere hertzen mit deinem heyligen Geyst/ Auff das wir dich in deinem Reich loben vnd preisen/ jtzt vnd in ewigkeit/ Amen.

3. Lasse deynen gnedigen guten/ willen vnter vns geschehen/ wie er im Himmel/ vnter den lieben Engeln vnd Heyligen geschicht. Wehrs dem Bapst/ Türcken/ vnd allen Feinden/ so deynem willen widderstreben/ vnd vns vmb deynes Worts willen vertilgen wöllen.

Vnd weil wir auch in vns selbst/ böse neygung fülen/ widder deinen guten willen/ (welchs uns seer leyd ist) so bitten wir dich/ du woltest dieselbige böse lust in vns gnedigklich dempffen/ auff das wir ein hertzlich wolgefallen an deinem willen haben/ vnd mit gedult auff deyne hilffe warten/ wenn es vns übel/ vnnd nicht nach vnserm willen ghet. Vt Dei uoluntas fiat, nostra Crucifigitur.

4. Gib vns auch/ lieber Vater/ vnser teglich Brod (Duplici de caussa dicitur panis noster. Primo, quia per Christum iure haereditatis debetur panis. Scundo, quia debemus nostrum panem a Deo petere non rapere alienum), Welchs vns der Teuffel/ vnd die seins teyls seind/ nehmen wöllen/ vnd günnen ns nicht einen bissen Brods/ welchs doch vns/ als deynen kindern/ billicher gebürt/ weder jhnen/ als die nimmer auffhören/ deinen namen zu lestern/ dein Reich gar auszurotten/ vnd deinen willen zuhindern.

Wir bitten dich/ auch für die Könige und alle Ordenliche Oberkeyt/ In sonderheit aber/ für einen Erbarn Rath dieser Stadt/ Gib jhnen deynen heyligen Geist/ Rechten verstand vnd weysheit/ Auff das wir vnter jhrem Schutz/ ein gerüglich vnd stilles leben füren möge/ in aller Gottseligkeyt vnd Erbarkeyt. 1. Timo. 2.

Gib auch deiner Gemeine zu Magdeburg/ vnd andern Stenden/ so von den Papisten geplaget werden/ den Heyligen Geyst/ auff das sie im Glauben gestercket/ die verfolgung erdulden/ vnd vberwinden/ vnd bey deynem Wort bis ans ende beharren mögen. Die Tyrannen aber/ so widder dein Wort toben/ vndwidder deinen eyngebornen Sohn Jhesum Christum Ratt schlagen. Psalm. 2. 32. 25. 83. 109. 119. vnd die Blutdürstige Gotslesterer vber vns in jhr vaterland füren/ erschrfecke mit deynem grym (Psal. 2.) Das sie zittern ankomme/ Angst/ wie ein Gebererin (Psal. 48.) Vnnd henge den Schendern deynes Namens ein ewige schande an (Psal. 78:) Thu jhnen wie den Midianitern/ wie Sissera/ Wie Jabin am bach Kison/ die vertilget worden bey Endor/ vnnd worden zu Kot auff Erden.

Mach jre Fürsten/ wie Oreb vnd Seeb/ alle jhr öbersten wie Seba vnnd Zalmuna (Judicum 4. 7. vnd 8.) die da sagen/ Wir wöllen die Heuser Gottes einnemen. (mit dem Inte4rim.) Gott mache sie wie einen Wirbel/ wie stoppel fur dem winde/ Lass vber sie fallen schrecken vnd furcht/ durch deinen grossen Arm/ das sie erstarren/ wie ein steyn (Exo. 15.) Warumb lestu deine Feinde sagen/ Wo ist nun jhr Gott. Lass vnter jhnen für vnsern augen kundt werden/ die Rache des Bluts deyner Knechte/ das vergossen ist/ las fur dich kummen das seufftzen der gefangenen/ nach deinem grossem Arm/ behalt die kinder des Tods/ vnd vergilt vnsern vntrewen Nachbarn siebenfeltig in ihren Bosam/ jhre Schmahe/ damit sie DICH schmehen (Psal. 79.) Vnd kere DICH widder zu vns/ vnnd sey vns gnedich (Psal. 60.) Erfrewe vns widder/ nach dem du vns so lang plagest/ nach dem wir so lang vnglück leiden Psal. 68.

Gedencke auch des Churfürsten zu Sachsen/ der deinen Eingebornen Son Jhesum Christum/ sampt vielen Christen beherberget hat/ vnd derhalben durch seine falsche freunde vnd hausgenossen/ inn der Papisten hende vberantwort ist. Hilff ihm widder zu seinen landen/ die er vmb deynes Worts willen verlorn hat. Stercke seynen Glauben/ vnd lass jhm seinen schaden/ schmahe vnd schande/ Wie Joseph vnnd Dauid/ zu grossen ehren vnd frummen gereichen.

Tröste sein liebes Gemahl vnd kinder/ sampt allen/ so vmb solchs vnfalls willen betrübt sind. Wir befelhn dir auch alle krancken vnd elenden/ Witwen/ vnd Weysen/ die Schwangern vnd kindbetterin/ die kindlin/ vnd liebe Jugend/ die Christen/ so vber Feldt reysen/ vnnd alle/ so vmb deynes Worts willen veriagt/ vnd beraubt sindt/ Stercke jhren Glauben/ das sie bey deynem Wort vhest halten/ vnnd jhr trübsal mit gedult vberwinden/ vnd von deynen Feinden erlöset werden.

5. Vergib vns auch/ lieber Vater/ vnsere schulden/ damit wir dich erzürnet vnd wol verdienet haben/ das vns die Feinde/ vnsers teglichen brots/ beide des leiblichen vnd Geistlichen berauben. Erleucht vnsere hertzen/ dass wir vnsere Sünde erkennen/ vnser leben bessern/ vnd vns vnternander/ auch vnsere Feile vnd gebrrechen gern vergeben.

6. Stercke vns/ vnsern schwachen Glauben/ vnd wehre dem Satan/ dem versucher/ das wir nicht inn all zu tieffe anfechtung fallen/ vnnd ob vns versuchung betreffen/ So hilffe vns heraus/ vnd lasse vns nicht drinnen stecken noch verterben.

7. Zu letzt bitten wir dich/ du wöllest vns erlösen vom vbel/ vnd zu deynem Himlischen Reich helffen (2. Timo. 4.) Gib vns ein Selige stunde/ aus dieser Welt abzuscheiden/ Wenn es dein Göttlicher wille ist.

Dis alles bitten wir deyne kinder von dir vnserm lieben Vater/ des allein das Reich/ Krafft vnd Herrligkeit ist in Ewigkeit.

Dagegen ist des Teuffels Reich/ gewalt vnd herrligkeit/ nur zeitlich vnd vergenglich/ damit er/ sampt seinem anhang/ mus endtlich in ewigen schanden stehn. Psalm. 132. Esa. 41. Seine feinde will ich mit schanden kleiden) Aber du hast ein ewiges Reich/ ewige krafft/ ewige herrligkeit/ des frewen wir vns/ darauff verlassen wir vns/ vnnnd trotzen darauff/ widder alle vnsere Feinde/ Teuffel/ Sünde/ Todt/ Helle/ Tyrannen/ Ketzer/ vnd wie sie heissen. Denn dein Reich ist auch vnser Reich, darzu hastu vns beruffen/ vnnd durch deine krafft werden wir in Glauben gestercket/ vnnd empfahen von der ewige Herrligkeit/ durch Jhesum Christum vnsern HErrn/ der mit dir/ vnd dem Heyligen Geyst lebt vnnd Regiert/ warer Gott in Ewigkeit/ AMEN.

# Psalmo. CXVI.

Credo, Propterea Loqvor.

Ich gleub an dich  
Darumb red ich  
Frei offentlich  
Bestendiglich  
Bekenn ich dich.  
Der Satan sich  
Gewaltiglich  
Setzt widder mich  
Alleyn vff dich  
Verlas ich mich  
Darumb werd ich  
Nicht ewiglich  
Bekümmern mich.  
Das Himmelrich  
werd ewiglich  
Besitzen ich.

# Quellen:

Sämtliche Texte sind der [Glaubensstimme](https://www.glaubensstimme.de/), Stand: Januar 2024, und den dazugehörigen Seiten entnommen. Diese Seiten sind:

[Alte Lieder](https://www.alte-lieder.de/)

[Briefe der Reformationszeit](https://briefe.glaubensstimme.de/)

[Gebete](https://gebete.glaubensstimme.de/)

[Zeugen Christi](https://www.zeugen-christi.de/)

Bei vielen, aber nicht bei allen Texten sind auch die Quellen angegeben.

\_\_\_\_----\_\_\_\_----\_\_\_\_----\_\_\_\_----\_\_\_\_----\_\_\_\_----\_\_\_\_----

Die Bücher der Glaubensstimme werden kostenlos herausgegeben und dürfen kostenlos weitergegeben werden.